**Invitasjon til kretsbannerkonkurranse og Kretsens dag (KBK) i Gaupen  
5.-7.mai 2017**Ringsaker speidergruppe ønsker velkommen til kretsens dag og kretsbannerkonkurranse i Gaupen 5.-7.mai 2017. Småspeiderdag og rundløype på søndag.

På KBK møtes aller speidergruppene i Hedmark krets til en konkurranse i speiderferdigheter. De fire beste patruljene får representere kretsen på NM i speiding som er i Elverum 9.-11.juni.  
Konkurransen har mange forskjellige temaer, slik som pionering (bygge, knuter, surringer), førstehjelp, orientering, teori, naturkjennskap, patruljedrift og - samarbeid o.l. Dette er en uformell konkurranse hvor det viktigste er å ha det moro med andre speidere og bidra til et godt samarbeid i oppgaveløsningen. Man trenger ikke inngående kunnskap i alle temaene. Patruljene skal arbeide selvstendig gjennom helga, men lederne er alltid nærheten.

Småspeiderdagen inneholder også oppgaver innenfor noen av de samme temaene, men på et enklere nivå.

**Avreise speidere blir fra Kiwi-torget fredag kl.18.00, for småspeidere søndag kl. 09.00** og vi anslår at vi er tilbake søndag ca. kl. 16.30. Mer spesifikk tidsangivelse for ankomst Kiwi-torget søndag kommer på facebook eller ved melding fra den enkelte speider.  
  
Flaggheis og åpning (speidere) lørdag klokken 0800.  
Småspeiderløypa starter søndag klokken 1000.  
Hjemreise søndag kl.15.30.  
Detaljert program kommer etter hvert.

Patruljene må ha med:  
\* Telt/lavvo, sovepose og liggeunderlag  
\* skrivesaker, linjal, kniv og multiverktøy  
\* kompass  
\* bestikkpose, sitteplate og drikkeflaske  
\* speiderskjerf, skjorte og kappe (hvis du har)  
\* ellers utstyr for å være ute en helg, se pakkeliste på [www.lotenspeider.no](http://www.lotenspeider.no)

Vi skal kjøre privatbiler og er avhengig av foreldre til å bidra. Vi vil selvfølgelig fylle opp lederbiler først.

Pris for deltakelse inkl. mat er kr 450 for speidere og rovere og kr 150 for småspeidere. Dette kommer på egen faktura. Hvis det blir for få påmeldte i en patrulje, så vil vi slå sammen patruljer slik at alle som ønsker det, kan delta.

Påmelding **senest tirsdag 4.april** via linken: <https://goo.gl/forms/EhghamYBebyLYsxz1>   
 **Vi håper på god deltakelse til ei artig helg med speiding!**Lurer du på noe? Ta kontakt med Kari Nilssen, tlf. 48 07 43 27.

Speiderlederne